als_Latn ron_Latn tur_Latn
Asnjë surprize ne takimet e dyte te Kupës se Shqipërisë ne futboll. Edhe dy ekipet e vetme te Superliges, Tirana dhe Lushnja te cilat kishin surprizuar jo pak pas humbjeve ne takimet e para ne Patos dhe Himare, arritën ne te dytën te përmbysnin rezultatin. Tirana mundi ne kompleksin “Skender Halili”, Albpetrol 3-1 duke e bere te pavlefshëm rezultatin e pare 1-0. Bardheblute shënuan me Coten dopiete dhe takun përpara se kundërshtaret t’i vinin ne vështirësi ne 4 minutat e fundit, kur Kapo futi ne loje përsëri skuadrën e Albpetrol ne minutën e 86. Nga ana tjetër Lushnja përmbysi rezultatin e pare 2-3 ne Himare duke fituar ne shtëpi 3-0. Kualifikim edhe për Partizanin dhe Kastriotin te cilët kishin barazuar ne ndeshjen e pare ne fushat kundërshtare. Krutanet fituan 3-1 me Butrintin, te njëjtin rezultat arritën dhe te kuqte kundër Ades se Velipojes. Rezultatin me te thelle e arriti Skënderbeu i Korçës qe shpartalloi Ilirinë e Fushe Krujës 8-0, një rezultat me shume gola u arrit ne Kavaje mes Besës dhe Kamzes 4-4, por verdhezinjte prenë biletën pas shifrave 2-0 ne takimin e pare. Nga skuadrat kualifikuese Teuta mundi Besëlidhjen 2-0, Laçi, Elbasanin me te njëjtin rezultat. Shkumbini – Burreli 3-1, Luftëtari – Mamurrasi 3-2, Kukësi – Naftëtari 5-0, Flamurtari – Gramshi 2-0, Apolonia – Terbuni 1-2, Vllaznia – Veleciku 2-0, Tomori Pogradeci 3-2 Dhe Bylis Dinamo 2-0. Interesant është fakti se Kupa e Shqipërisë edhe pse turneu i dyte për nga rëndësia është luajtur ne shume anekse stadiumesh dhe fushash stërvitore, ndërsa shume skuadra kane hedhur ne fushe formacionet e dyte ose ekipin e te rinjve. Turi i dyte do te luhet ne datat 4 dhe 18 dhjetor.
als_Latn